سامری نیکوکار

نیکوکار سامری کی تمثیل ان تمثیلات میں سے ایک ہے جو یسوع مسیح نے اپنی زندگی میں بیان کی اور یہ انجیل لوقا، باب 10 میں مذکور ہے۔ تمثیل میں ایک شخص کا ذکر ہے جو سفر کے دوران ڈاکوؤں کا نشانہ بنتا ہے؛ انھوں نے اس کے کپڑے اتار لیے، اسے مارا پیٹا اور آدھ مردہ حالت میں چھوڑ دیا۔ پھر ایک کاہن اسی راستے سے گزرتا ہے، پھر ایک لاوی بھی، دونوں اسے دیکھ کر گذر جاتے ہیں۔ ان کے بعد ایک سامری آتا ہے، جو اس کی مدد کرتا ہے اور اس کا علاج کرتا ہے، حالانکہ سامریوں اور یہودیوں کے درمیان دشمنی تھی۔Joel B. Green, The Gospel of Luke, Eerdmans, 1997, ISBN 0-8028-2315-7, p. 429 

یہاں یسوع، شریعت کے ایک عالم کے سوال "میرا پڑوسی کون ہے؟" کا جواب دے رہے ہوتے ہیں اور وہ واضح کرتے ہیں کہ "پڑوسی" وہ ہے جو رحم، محبت اور انسانیت کا مظاہرہ کرے — خواہ وہ دشمن ہی کیوں نہ ہو۔ Caird, G. B. (1980). The Language and Imagery of the Bible. Duckworth. p. 165.

بعض مسیحی علما جیسے اوریجن، آگسٹین اور ایمبروسینوس اس تمثیل کی علامتی تفسیر کرتے ہیں، ان کے مطابق نیک سامری خود یسوع مسیح کی علامت ہے جو گناہ گار انسان کو بچانے آیا۔ جبکہ بعض دوسرے علما کا ماننا ہے کہ یہ تمثیل براہِ راست یسوع کے بارے میں نہیں، بلکہ اس کی تعلیمات اور اخلاقیات کو پیش کرتی ہے۔ Sanders, E. P. The historical figure of Jesus. Penguin, 1993. p. 6.
 حواشی 
حضرت عیسیٰؑ نے جواب دیا اور فرمایا:
"ایک شخص یروشلم سے یریحو (اریحا) کی طرف جا رہا تھا کہ ڈاکوؤں کے ہتھے چڑھ گیا۔ انھوں نے اس کے کپڑے اتار لیے، اسے مارا پیٹا اور نیم مردہ حالت میں چھوڑ کر چلے گئے۔
31 اتفاق سے ایک کاہن اسی راستے سے گذر رہا تھا، اُس نے اُسے دیکھا مگر نظر انداز کر کے گذر گیا۔
32 پھر ایک لاوی (مذہبی خدمتگار) آیا، اُس نے بھی اُسے دیکھا اور گذر گیا۔
33 لیکن ایک سامری مسافر وہاں پہنچا، اُس نے اُسے دیکھا اور دل میں رحم آیا۔
34 وہ قریب گیا، اُس کے زخموں پر تیل اور شراب ڈالی، مرہم پٹی کی، اُسے اپنی سواری پر سوار کیا اور ایک سرائے (فندق) میں لے جا کر اس کی تیمارداری کی۔
35 اگلے دن جب روانہ ہوا تو دو دینار نکال کر سرائے کے مالک کو دیے اور کہا: "اس کا خیال رکھنا اور اگر کچھ زیادہ خرچ ہو تو واپسی پر ادا کر دوں گا۔"

36 (پھر عیسیٰؑ نے سوال کیا:) "ان تینوں میں سے کون اُس کا 'پڑوسی' ثابت ہوا جو ڈاکوؤں کے ہاتھوں لُٹا تھا؟"
37 اُس نے جواب دیا: "جس نے اُس پر رحم کیا۔"
حضرت عیسیٰؑ نے فرمایا: "جا، تم بھی ایسا ہی کرو۔"یہ تمثیل انجیل لوقا 10:30–37 میں مذکور ہے

 حوالہ جات 

زمرہ:لوقا کی انجیل
زمرہ:سامری ثقافت اور تاریخ